आम आदमी पार्टी (AAP) ने आम चुनाव 2019 के लिए पंजाब राज्य से पांच प्रत्याशियों का ऐलान कर दिया है। इनमें मौजूदा मैंबर पार्लियामेंट भगवंत मान को संगरूर से दोबारा उम्मीदवार बनाया गया है। इसी तरह प्रोफेसर साधु सिंह को फरीदकोट से, कुलदीप सिंह धालीवाल को अमृतसर से, डा. रवजोत सिंह को होशियारपुर से उम्मीदवार बनाया गया है। श्री आनंदपुर साहिब से आम आदमी पार्टी ने कोषाध्यक्ष नरिन्दर सिंह शेरगिल्ल को उम्मीदवार बनाया है। यह ऐलान आज चंडीगढ़ में आम आदमी पार्टी की कोर कमेटी के चेयरमैन प्रिंसिपल बुध राम द्वारा किया गया।